PTTEP สลด! ปี 58 พลิกขาดทุน 3.16 หมื่นลบ. หลังน้ำมันดิบร่วงต่อเนื่อง
PTTEP สลด! ผลการดำเนินงานปี 58 พลิกขาดทุนสุทธิ 3.16 หมื่นลบ. หรือขาดทุน 8.24 บ./หุ้น จากปีก่อนที่มีกำไร 2.15 หมื่นลบ. หรือ 5.19 บ./หุ้น โดยรายได้จากการขายลดฮวบ หลังราคาน้ำมันดิบปี 58 ลดลงต่อเนื่อง
28 ม.ค. 2559

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีผลขาดทุนสุทธิ 3.16 หมื่นล้านบาท หรือ 8.24 บาทต่อหุ้น จากปีก่อนที่มีกำไรสุทธิ 2.15 หมื่นล้านบาท หรือ 5.19 บาทต่อหุ้น
โดยปัจจัยที่ส่งผลให้ผลการดำเนินงานประจำปี 58 พลิกขาดทุนสุทธิเนื่องจากบริษัทมีรายได้จากการขายที่ลดลง เนื่องจากภาพรวมราคาน้ำมันดิบในปี 2558 มีการปรับลดลงอย่างต่อเนื่อง